
Ek stel my in u hand vir leiding. 
Ter wille van u Naam 
sal U my nie beskaam. 

Deur U is daar vir my bevryding. 
Verlos my uit die vangnet 
wat hul vir my gespan het. 

Ek lê versmaai, 'n ding daar eenkant, 
bespot en uitgeteer. 

Teen my word saamgesweer. 

Die mense hou my op 'n afstand, 
op straat vlug hulle voor my, 
daar staan ek sonder meely. 

Sien, Here, my in my ellendes, 
vergete, asof dood; 
onthou my in my nood. 

'n Skrik is ek vir my bekendes, 

'n spot vir teëstanders, 
so erg het ek verander. 


Heer, in u hande is my tye, 
moet my tog nooit verlaat. 

Hoor hoe ek pleitend praat. 

Bring dié wat leuens praat tot swye. 
Heer, red my uit die hande 
van valse teëstanders. 

U goedheid, Here, is oneindig 
vir hulle wat U dien 
en almal kan ditsien. 

Want u teenwoordigheid beveilig; 

U is vir ons 'n wering 

teen kwaad en sameswering. 

Betuig jul liefde vir die Here. 
Wees sterk, hou goeie moed, 
vertrou Hom, God is goed. 

Hou nederig sy Naam in ere. 
Wie teen Hom opstaan, sondig. 
Laat ons sy lof verkondig. 

Vir afgodsdiens het ek veragting, 
maar U bly ek vertrou. 

U het my vasgehou. 

In U, Heer, stel ek my verwagting. 
Vry van die vyand gaan ek 
beveilig na my staanplek. 




